CELEX: 32016H2123
Language: ro
Date: 2016-11-30 00:00:00
Title: Recomandarea (UE) 2016/2123 a Comisiei din 30 noiembrie 2016 privind armonizarea domeniului de aplicare și a condițiilor aplicabile licențelor generale de transfer destinate forțelor armate și autorităților contractante, astfel cum sunt menționate la articolul 5 alineatul (2) litera (a) din Directiva 2009/43/CE a Parlamentului European și a Consiliului [notificată cu numărul C(2016) 7711]

3.12.2016   
            
            
               RO
            
            
               Jurnalul Oficial al Uniunii Europene
            
            
               L 329/101
            
         RECOMANDAREA (UE) 2016/2123 A COMISIEI
   din 30 noiembrie 2016
   privind armonizarea domeniului de aplicare și a condițiilor aplicabile licențelor generale de transfer destinate forțelor armate și autorităților contractante, astfel cum sunt menționate la articolul 5 alineatul (2) litera (a) din Directiva 2009/43/CE a Parlamentului European și a Consiliului
   
      
         [notificată cu numărul C(2016) 7711]
      
   
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 292,
   întrucât:
   
               (1)
            
            
               În conformitate cu articolul 5 din Directiva 2009/43/CE a Parlamentului European și a Consiliului (1), statele membre sunt obligate să publice cel puțin patru licențe generale de transfer.
            
         
               (2)
            
            
               Licențele generale de transfer reprezintă un element-cheie al sistemului simplificat de acordare a licențelor introdus prin Directiva 2009/43/CE.
            
         
               (3)
            
            
               Diferențele în ceea ce privește domeniul de aplicare al licențelor generale de transfer publicate de statele membre din punct de vedere al produselor din domeniul apărării reglementate și condițiile divergente aplicate transferurilor acestor produse ar putea îngreuna punerea în aplicare a Directivei 2009/43/CE și realizarea obiectivului său de simplificare. Armonizarea domeniului de aplicare și a condițiilor aplicabile transferurilor efectuate în temeiul licențelor generale de transfer publicate de statele membre constituie elemente importante pentru a asigura atractivitatea și utilizarea respectivelor licențe.
            
         
               (4)
            
            
               Reprezentanții statelor membre în cadrul comitetului înființat în temeiul articolului 14 din Directiva 2009/43/CE au sugerat că armonizarea domeniului de aplicare și a condițiilor aplicabile transferurilor efectuate în temeiul licențelor generale de transfer publicate de statele membre ar putea fi realizată prin adoptarea unei recomandări a Comisiei.
            
         
               (5)
            
            
               Orientările definite în prezenta recomandare constituie rezultatul negocierilor cu statele membre privind armonizarea domeniului de aplicare și a condițiilor aplicabile transferurilor efectuate în temeiul licențelor generale de transfer pentru forțele armate și autoritățile contractante, astfel cum se menționează la articolul 5 alineatul (2) litera (a) din Directiva 2009/43/CE („LGT-FA”).
            
         
               (6)
            
            
               Prezenta recomandare este considerată drept bază pentru LGT-FA ale statelor membre. Produsele din domeniul apărării enumerate la punctul 1.1 din prezenta recomandare reprezintă o listă minimă și neexhaustivă a produselor pentru care statele membre permit transferul în cadrul LGT-FA din țara lor. Aceasta înseamnă că LGT-FA publicate de un stat membru pot permite, de asemenea, transferul de alte produse din domeniul apărării incluse în anexa la Directiva 2009/43/CE care nu sunt enumerate în prezenta recomandare.
            
         
               (7)
            
            
               Statele membre reamintesc că sunt obligate prin angajamentele asumate în temeiul legislației europene, cum ar fi poziția comună 2008/944/CFSP a Consiliului (2) și angajamentele internaționale în domeniul controlului exporturilor.
            
         
               (8)
            
            
               Prezenta recomandare se aplică listei comune a Uniunii Europene cuprinzând produsele militare, astfel cum este prevăzută în anexa la Directiva 2009/43/CE. Prezenta recomandare va fi actualizată atunci când va fi necesar pentru a reflecta viitoarele actualizări ale listei comune a Uniunii Europene cuprinzând produsele militare.
            
         ADOPTĂ PREZENTA RECOMANDARE:
   1.   LICENȚELE GENERALE DE TRANSFER PENTRU FORȚELE ARMATE ȘI AUTORITĂȚILE CONTRACTANTE, ASTFEL CUM SUNT MENȚIONATE LA ARTICOLUL 5 ALINEATUL (2) LITERA (A) DIN DIRECTIVA 2009/43/CE
   1.1.   Produsele din domeniul apărării care sunt eligibile pentru transfer în temeiul licenței generale de transfer pentru forțele armate și autoritățile contractante, astfel cum sunt menționate la articolul 5 alineatul (2) litera (a) din Directiva 2009/43/CE
   
   Următoarele categorii cu subpuncte din lista cu produse militare („ML”) reprezintă o subclasă a listei cu produse din domeniul apărării care figurează în anexa la Directiva 2009/43/CE. Licența generală de transfer pentru forțele armate și autoritățile contractante, astfel cum se menționează la articolul 5 alineatul (2) litera (a) din această directivă („LGT-FA”) permite, cel puțin, transferul produselor din domeniul apărării menționate la categoriile ML de mai jos. Statele membre pot alege să includă mai multe categorii ML cu produse din domeniul apărării corespunzătoare în LGT-FA din țara lor.
   Lista minimă de categorii ML care trebuie acoperită:
   
               —
            
            
               ML 4. Subpunctele (a) și (b). Toate mărfurile sunt incluse, cu excepția următoarelor:
               
                           —
                        
                        
                           mine
                        
                     
                           —
                        
                        
                           muniție cu dispersie, grenade și submuniții explozive și componente special concepute pentru acestea
                        
                     
                           —
                        
                        
                           grenade de pușcă și grenade de mână
                        
                     
                           —
                        
                        
                           torpile, torpile fără focoase și carcase de torpile
                        
                     
                           —
                        
                        
                           bombe
                        
                     
                           —
                        
                        
                           proiectile dirijate, nedirijate și altele (și anume, rachete nedirijate, rachete dirijate, MANPADS, …)
                        
                     
                           —
                        
                        
                           dispozitive explozive de infanterie, încărcături adezive și încărcături cumulative.
                        
                     Pentru aceste arme sunt incluse, de asemenea:
               
                           —
                        
                        
                           focoase și încărcături explozive
                        
                     
                           —
                        
                        
                           încărcături de aprindere
                        
                     
                           —
                        
                        
                           capete de detectare a țintei, sisteme de dirijare, dispozitive de autodirijare
                        
                     
                           —
                        
                        
                           trepte de rachete, considerate izolat
                        
                     
                           —
                        
                        
                           vehicule de reintrare în atmosferă
                        
                     
                           —
                        
                        
                           motoare
                        
                     
                           —
                        
                        
                           sisteme de comandă a vectorului de împingere
                        
                     
                           —
                        
                        
                           lansatoare și dispozitive de lansare
                        
                     
                           —
                        
                        
                           sisteme de calibrare, de simulare a unor ținte sau de bruiere
                        
                     
                           —
                        
                        
                           componente special concepute pentru MANPADS.
                        
                     
         
               —
            
            
               ML 5. Toate mărfurile sunt incluse, cu excepția următoarelor:
               
                           —
                        
                        
                           produse de contraacțiune
                        
                     
                           —
                        
                        
                           echipamente și componente excluse din alte categorii din cadrul aceleiași licențe generale de transfer.
                        
                     
         
               —
            
            
               ML 6. Toate mărfurile sunt incluse, cu excepția următoarelor:
               
                           —
                        
                        
                           vehicule complete
                        
                     
                           —
                        
                        
                           șasiuri și turele
                        
                     
                           —
                        
                        
                           echipamente și componente excluse din alte categorii din cadrul aceleiași licențe generale de transfer.
                        
                     
         
               —
            
            
               ML 7. Subpunctul (g).
            
         
               —
            
            
               ML 9. Toate mărfurile, cu excepția următoarelor:
               
                           —
                        
                        
                           nave și submarine complete
                        
                     
                           —
                        
                        
                           dispozitive de detecție subacvatică și componente special concepute pentru acestea
                        
                     
                           —
                        
                        
                           sisteme de propulsie independentă de aer pentru submarine și componente special concepute pentru acestea
                        
                     
                           —
                        
                        
                           corpuri de nave complete
                        
                     
                           —
                        
                        
                           contraacțiune
                        
                     
                           —
                        
                        
                           echipamente și componente excluse din alte categorii din cadrul aceleiași licențe generale de transfer.
                        
                     
         
               —
            
            
               ML 10. Toate mărfurile, cu excepția următoarelor:
               
                           —
                        
                        
                           aeronavă completă
                        
                     
                           —
                        
                        
                           UAV complete și componente special concepute sau modificate pentru UAV
                        
                     
                           —
                        
                        
                           fuzelaj pentru aeronave de luptă și elicoptere de luptă
                        
                     
                           —
                        
                        
                           motoare pentru aeronave de luptă
                        
                     
                           —
                        
                        
                           echipamente și componente excluse din alte categorii din cadrul aceleiași licențe generale de transfer.
                        
                     
         
               —
            
            
               ML 11. Subpunctul (a). Numai mărfurile următoare:
               
                           —
                        
                        
                           echipamente de ghidare și navigație, cu excepția sistemelor pentru MANPADS sau astfel cum sunt definite de MTCR I
                        
                     
                           —
                        
                        
                           sisteme automate de comandă și control.
                        
                     
         
               —
            
            
               ML 13. Subpunctele (c) și (d).
            
         
               —
            
            
               ML 14. Toate mărfurile, cu excepția instructorilor pentru MANDPADS.
            
         
               —
            
            
               ML 15. Subpunctele (b), (c), (d) și (e).
            
         
               —
            
            
               ML 16. Toate mărfurile, cu excepția următoarelor:
               
                           —
                        
                        
                           mărfuri legate de MANPADS
                        
                     
                           —
                        
                        
                           orice produse legate de mărfurile al căror export nu este permis în cadrul aceleiași licențe generale de transfer
                        
                     
         
               —
            
            
               ML 17. Subpunctele (a), (b), (d), (e), (j), (k), (l), (m), (n), (o) și (p). Toate mărfurile, cu excepția următoarelor:
               
                           —
                        
                        
                           subpunctul (n): Modelele de test sunt excluse în cazul în care sunt concepute special pentru dezvoltarea produselor specificate la ML4, 6, 9 sau 10, precum și componentele special concepute pentru aceste modele de test.
                        
                     
         
               —
            
            
               ML 21. subpunctele (a) și (b). Numai următoarele mărfuri și numai în cazul în care sunt autorizate la alte categorii din cadrul prezentei licențe generale:
               
                           (a)
                        
                        
                           „Software” special conceput sau modificat pentru oricare din următoarele:
                           
                                       1.
                                    
                                    
                                       Funcționarea sau întreținerea echipamentelor care figurează în anexa la Directiva 2009/43/CE.
                                    
                                 
                     
                           (b)
                        
                        
                           „Software” specific, altul decât cel specificat la ML21.a., după cum urmează:
                           
                                       1.
                                    
                                    
                                       „software” special conceput pentru utilizări militare și special conceput pentru modelarea, simularea sau evaluarea sistemelor de arme militare;
                                    
                                 
                                       4.
                                    
                                    
                                       „software” special conceput pentru utilizări militare și special conceput pentru aplicații de comandă, comunicații, control și informații (C3I) sau de comandă, comunicații, control, computer și informații (C4I);
                                    
                                 
                     
         
               —
            
            
               ML 22. Subpunctul (a). Toate tehnologiile, cu excepția celor necesare pentru dezvoltare și producție și doar dacă sunt autorizate la alte categorii în cadrul aceleiași licențe generale de transfer.
            
         1.2.   Condiții care trebuie să fie încorporate în licența generală de transfer pentru forțele armate
   
   Următoarea listă de condiții nu este exhaustivă. Cu toate acestea, alte condiții adăugate de un stat membru la o LGT-FA nu trebuie să intre în contradicție sau să afecteze condițiile enumerate mai jos.
   
               —
            
            
               Validitate geografică: Spațiul Economic European (UE 28 + Islanda și Norvegia (3)).
            
         
               —
            
            
               Retransferurile în interiorul SEE sunt permise fără controale ex ante; se poate impune numai raportarea ex post.
            
         
               —
            
            
               LGT-FA este destinată pentru utilizarea finală de către destinatarii eligibili, astfel cum se menționează la articolul 5 alineatul (2) litera (a) din Directiva 2009/43/CE. Vânzările ulterioare, necunoscute la momentul transferului, sunt considerate noi exporturi. În cazul noilor exporturi, autoritatea competentă din statul membru de destinație este responsabilă cu controlul exporturilor sau transferurilor inițiate de o vânzare ulterioară, necunoscută la momentul transferului.
            
         
               —
            
            
               În vederea verificării ex post în temeiul LGT-FA, statele membre ar trebui să se asigure că furnizorii raportează utilizarea LGT-FA în conformitate cu cerințele minime de raportare prevăzute la articolul 8 alineatul (3) din Directiva 2009/43/CE.
            
         2.   ACȚIUNE SUBSECVENTĂ
   Statele membre sunt invitate să pună în aplicare prezenta recomandare până la 1 iulie 2017 cel târziu.
   Statele membre sunt încurajate să informeze Comisia cu privire la măsurile pe care le-au întreprins pentru a transpune în practică prezenta recomandare.
   3.   DESTINATARI
   Prezenta recomandare se adresează statelor membre.
   
      Adoptată la Bruxelles, 30 noiembrie 2016
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  Directiva 2009/43/CE a Parlamentului European și a Consiliului din 6 mai 2009 de simplificare a clauzelor și condițiilor de transfer al produselor din domeniul apărării în interiorul Comunității (JO L 146, 10.6.2009, p. 1).
   
      (2)  Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie și echipament militar (JO L 335, 13.12.2008, p. 99).
   
      (3)  Decizia nr. 111/2013 a Comitetului mixt al SEE din 14 iunie 2013 (JO L 318, 28.11.2013, p. 12), care a încorporat Directiva 2009/43/CE în acordul SEE, a inclus un text de adaptare explicit: „Prezenta directivă nu se aplică Principatului Liechtenstein”.